Diari Oficial de la Generalitat Valenciana


Sumari del DOGV 3407, del 07-01-1999 (1999/15)

DECRET 204/1998, de 9 de desembre, pel qual s’estableixen les característiques de l’endeutament per a l’exercici 1998.
----------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/09/204/dof/vci/html**

### Dades del document

Número de DOGV
:   3407

Data del DOGV
:   07-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/15


Data del document
:   09-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * deute públic

DECRET 204/1998, de 9 de desembre, pel qual s'estableixen les característiques de l'endeutament per a l'exercici 1998. [1999/15]
  
L'article 88 del títol V del Decret Legislatiu de 26 de juny de 1991, del Govern Valencià, que aprova el text refós de la Llei d'Hisenda Pública de la Generalitat Valenciana, estableix que en el marc de les lleis de pressupostos correspondrà al Govern Valencià disposar la creació de Deute Públic, fixant en cada exercici els límits màxims i els criteris generals a què haurà d'ajustar-se aquell i exercint-lo a proposta del conseller d'Economia, Hisenda i Administració Pública segons estableix l'article 33.1 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998. Així mateix correspon al Govern Valencià la gestió del Deute Públic en circulació, la qual s'exerceix a través de l'Institut Valencià de Finances, dins dels criteris generals fixats pel conseller d'Economia, Hisenda i Administració Pública. Tot això d'acord amb el que estableix el Decret 94/1996, de 21 de maig, del Govern Valencià, pel qual es regula la gestió del Deute Públic, la gestió financera i la coordinació de l'endeutament de les entitats autònomes i empreses de la Generalitat Valenciana, desplegat per Ordre de 23 de setembre de 1998, de la Conselleria d'Economia, Hisenda i Administració Pública.
  
Fent ús de l'autorització continguda en l'article 33 de l'esmentada Llei 15/1997, el Govern Valencià, mitjançant el Decret 48/1998 de 15 d'abril, autoritzà la Conselleria d'Economia, Hisenda i Administració Pública perquè, a través de l'Institut Valencià de Finances i a càrrec de l'endeutament de 1998, emetera o contractara Deute de la Generalitat Valenciana en els termes previstos en la referida llei. L'apartat 2 del mateix article precisa que aquest límit serà efectiu al terme de l'exercici, i que podrà ser ultrapassat durant aquest, i preveu els casos pels quals es revisarà automàticament. Així mateix, l'apartat 3 de l'article 33 anteriorment esmentat assenyala que el límit indicat anteriorment podrà ampliar-se en els termes que s'hi estableixen.
  
La continuïtat dels criteris seguits fins ara i recollits en especial en el Decret 110/1998, de 19 de juliol, en el sentit de preservar la posició financera de la Generalitat Valenciana, allargant el termini mitjà del seu deute aprofitant, mitjançant finançament a llarg termini, les millors condicions existents en aquest segment de mercat, aconsella incloure el deute a curt termini en la gestió de l'endeutament a llarg termini, abans d'acabar l'any en curs, tot això sense incrementar el saldo net final.
  
Per a això i d'acord amb la normativa aplicable, el Govern considera convenient, amb la finalitat de reduir els costos de gestió del Deute de la Generalitat, fer ús de les corresponents autoritzacions per a procedir a reestructurar el perfil temporal de l'endeutament, sense incrementar el seu import i fer-ho coherent amb el criteri recentment adoptat pel Banc d'Espanya en relació amb la consideració conjunta del Deute Públic a curt i llarg termini de les administracions públiques. Per això, aquell deute amb un termini inferior a un any no inclòs en els programes financers de la Generalitat Valenciana, s'entendrà compresa dins del límit del deute establert per aquesta norma; límit que comprén així mateix la reducció de la liquidació existent del Deute de la Generalitat Valenciana, en compliment de l'Acord del Govern Valencià de 30 de juliol de 1997, en el qual s'estableix la destinació dels ingressos que s'obtinguen del procés de racionalització i de reestructuració del sector públic valencià.
  
D'acord amb la legislació assenyalada anteriorment, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 9 de desembre de 1998
  
DECRETE
  
Article únic
  
Ampliar el límit establit per a l'endeutament net de la Generalitat Valenciana per a l'exercici de 1998 en la quantia de 73.120.091.280 pessetes, xifra en la qual s'inclou deute de tresoreria ja emés o contractat, així com la variació d'actius financers, i podrà materialitzar-se en pessetes o en divises.
  
Disposicions finals
  
Primera
  
S'autoritza el conseller d'Economia, Hisenda i Administració Pública per a adoptar les mesures i les resolucions que siguen necessàries per al desplegament i l'execució d'aquest decret.
  
Segona
  
Aquest decret entrarà en vigor el dia de l'aprovació pel Govern Valencià.
  
València, 9 de desembre de 1998
  
El president de la Generalitat Valenciana
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública


Còpia Permalink ELI